Diari Oficial de la Generalitat Valenciana


Sumari del DOGV 9842, del 06-05-2024 (2024/3742)

RESOLUCIÓ de 26 d'abril de 2024, de la rectora de la Universitat de València, per la qual es disposa la publicació de l'oferta pública d'ocupació per a l'any 2024, relativa a places dels cossos docents universitaris i de professorat permanent laboral.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9842

Data del DOGV
:   06-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/3742


Data del document
:   26-04-2024

Organisme emissor
:   Universitat de València

Tipus de document
:   Resolució

Descriptors 

:   * Universitat de València

RESOLUCIÓ de 26 d'abril de 2024, de la rectora de la Universitat de València, per la qual es disposa la publicació de l'oferta pública d'ocupació per a l'any 2024, relativa a places dels cossos docents universitaris i de professorat permanent laboral. [2024/3742]  
L'article 20, apartat Dos.1.a) i 3.l) de la Llei 31/2022, de 23 de desembre, de pressupostos generals de l'Estat per a l'any 2023, permet a les universitats públiques convocar processos selectius emparats en la taxa de reposició d'efectius que defineix l'apartat Tres.1 de l'esmentada disposició.  
L'article 20.3 de la mateixa llei estableix que la validesa de la taxa de reposició estarà condicionada, d'acord amb l'article 70 de l'Estatut Bàsic de l'Empleat Públic, al següent:   
a) Que les places s'incloguen en una oferta d'ocupació pública que haurà de ser aprovada pels respectius òrgans de govern de les administracions públiques i publicar-se en el butlletí oficial de la província, comunitat autònoma o, si escau, de l'Estat, abans de la finalització de cada any.   
b) Que la convocatòria de les places es publique en el diari oficial de la província, de la comunitat autònoma o, si és el cas, de l'Estat, i assegurar-ne l'execució en el termini màxim de tres anys.   
Per Acord 75/2024, de 12 de març, del Consell de Govern de la Universitat de València, s'aprovà l'oferta d'ocupació pública per a l'any 2024, que comprèn les places dels cossos docents universitaris i de professorat permanent laboral Aquestes places, a l'empara de la taxa de reposició d'efectius, seran convocades a concurs dins dels límits temporals legalment establerts.  
D'acord amb el que es preveu per l'article 20, apartat Dos, 3.l), de la Llei 31/2022 en concordança amb l'article 71 de la Llei orgànica 2/2023, del sistema universitari (LOSU), dins del límit de la taxa de reposició corresponent als cossos docents universitaris i al professorat permanent laboral, es destina un mínim del 15% del total de places que s'ofereixen, a la incorporació, en aquella categoria per la qual estiga acreditat, de personal investigador doctor que haja superat l'avaluació del Programa d'incentivació de la incorporació i intensificació de l'activitat investigadora (I3) o que haja obtingut el certificat com a investigadora/investigador establerta/establert (R3). Les places objecte d'aquesta reserva que queden vacants es podran acumular a la convocatòria ordinària de torn lliure.  
D'altra banda, a l'empara de l'article 71.2 de la LOSU, es preveu la convocatòria de cinquanta càtedres d'universitat pel torn de promoció interna.  
La convocatòria de les places derivades d'aquesta oferta d'ocupació pública ha estat autoritzada per la Generalitat Valenciana.  
Atenent l'acord del Consell de Govern, i en exercici de les competències que li atribueix l'article 94 dels Estatuts de la Universitat de València, aprovats per Decret 128/2004, de 30 de juliol, del Consell de la Generalitat (DOGV 8213, 3 d'agost), modificats per Decret 45/2013, de 28 de març, del Consell (DOGV 6994, 2 d'abril), aquest Rectorat resol:  
Publicar en el Diari Oficial de la Generalitat Valenciana l'Oferta d'Ocupació Pública de la Universitat de València per a l'any 2024, que comprèn les places dels cossos docents universitaris i de professorat permanent laboral que consten en l'annex a aquesta resolució.  
El termini màxim per a la convocatòria dels corresponents processos selectius és de tres anys, comptadors a partir de la publicació d'aquesta oferta d'ocupació pública.  
Contra aquesta resolució, que exhaureix la via administrativa, es pot interposar recurs de reposició davant la rectora dins el termini d'un mes, o bé directament recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins el termini de dos mesos. Tots dos terminis es computen a partir de l'endemà de la publicació d'aquesta resolució en el Diari Oficial de la Generalitat Valenciana.  
  
València, 26 d'abril de 2024.- La rectora: María Vicenta Mestre Escrivá.  
  
ANNEX  
  
Torn lliure  
93 places de professorat titular d'universitat. Forma d'accés: concurs.  
79 places de professorat permanent laboral. Forma d'accés: concurs.  
  
30 places de professorat titular d'universitat o de professorat permanent laboral, destinades a la incorporació de personal investigador doctor, en la categoria per a la qual estiga acreditat, que haja superat l'avaluació del Programa d'incentivació de la incorporació i intensificació de l'activitat investigadora (I3), o que haja obtingut el certificat com a investigador/a establert/a (R3). Forma d'accés: concurs. Les places objecte d'aquesta reserva que queden vacants es podran acumular a la convocatòria ordinària de torn lliure.  
  
Torn de promoció interna  
50 places de catedràtic/catedràtica d'universitat. Forma d'accés: concurs de mèrits.  
  
Reserva de places per a persones amb discapacitat  
Es reserven les següents places per a persones amb un grau de discapacitat reconegut igual o superior al 33 %:  
- 3 places de professorat titular d'universitat (torn lliure).  
En cas de no superar les proves selectives o no presentar-se al concurs cap persona amb discapacitat, la plaça s'acumularà al torn lliure general.  
- 2 places de catedràtic o catedràtica d'universitat (torn de promoció interna).  
En cas de no superar les proves selectives o no presentar-se al concurs cap persona amb discapacitat, la plaça s'acumularà al torn de promoció interna general.